มติกนง.เอกฉันท์คงดอกเบี้ยที่ 1.5%
กนง.มีมติเอกฉันท์ให้คงดอกเบี้ยไว้ที่ 1.5%เพื่อรอดูผลการลดลงดอกเบี้ยที่ทำไปก่อนหน้านี้แล้ว 2 ครั้ง คาดเศรษฐกิจยังสามารถฟื้นตัวได้อย่างช้าๆ
10 มิ.ย. 2558

กนง.มีมติเอกฉันท์ให้คงดอกเบี้ยไว้ที่ 1.5%เพื่อรอดูผลการลดลงดอกเบี้ยที่ทำไปก่อนหน้านี้แล้ว 2 ครั้ง คาดเศรษฐกิจยังสามารถฟื้นตัวได้อย่างช้าๆ
นายเมธี สุภาพงษ์ เลขานุการ คณะกรรมการนโยบายการเงิน (กนง.) เปิดเผยว่าที่ประชุมกนง.วันนี้มีมติเป็นเอกฉันท์ให้คงอัตราดอกเบี้ยนโยบายไว้ที่1.5% ต่อปี เนื่องจากเห็นว่าเศรษฐกิจไทยยังคงใกล้เคียงกับที่ประเมินไว้ในการประชุมครั้งก่อนจึงขอเวลาในการติดตามดูสถานการณ์ก่อนยอมรับว่าประสิทธิผลในการส่งผ่านนโยบายดอกเบี้ยช้าแต่การลดดอกเบี้ยลงถือว่ามีประสิทธิผลเพราะการส่งผ่านนโยบายดอกเบี้ยรอบการประชุม 11มี.ค.ที่ผ่านมาถือว่าดีกว่ารอบการประชุม 29 เม.ย. แต่รอบ 29 เม.ย.ก็ส่งผ่านด้านอัตราแลกเปลี่ยนมากกว่าเนื่องจากธปท.มีมาตรการอื่นๆออกมาด้วย
อย่างไรก็ดี ในการดำเนินนโยบายการเงินขณะนี้กนง.ยังให้ความสำคัญกับอัตราการเติบโตทางเศรษฐกิจเป็นสำคัญแต่ก็ได้มีการหารือถึงมาตรการอื่นๆในการดูเสถียรภาพเศรษฐกิจและอัตราแลกเปลี่ยนควบคู่กับการใช้อัตราดอกเบี้ยด้วย
“อัตราดอกเบี้ยที่ลดลง 2 ครั้งที่ผ่านมา ยังเพียงพอต่อเศรษฐกิจยังสามารถรอดติดตามผลได้โดยในระยะต่อไปกนง.จะติดตามพัฒนาการทางเศรษฐกิจการเงินของไทยอย่างใกล้ชิดและพร้อมใช้ขีดความสามารถในการดำเนินนโยบายการเงิน(policy space)ที่มีอยู่ย่างเหมาะสม เพื่อสนับสนุนการฟื้นตัวของเศรษฐกิจอย่างต่อเนื่องควบคู่กับการรักษาเสถียรภาพการเงินในระยะยาว” นายเมธีกล่าว